Mutakalo mushumoni, u ḓikumedzela ha tshiimiswa na u dzudza zwi shela mulenzhe nga huhulu kha tshiimiswa. Khamphani dza ndindakhombo dzi vhumba tshipiḓa tsha zwiimiswa zwo khwameaho zwa u dzudza vhatholwa mushumoni. Vhatholwa vha tea u vha vhe na mutakalo muvhilini, muyani, matshilisano, mielekanyo, vhuṱali, mushumo na vhupo havhuḓi u kona u shuma, u ḓikumedzela, na u dzula kha tshiimiswa lwa tshifhinga tshilapfu. Ndivho ya ngudo ho vha u (i) thoma vhushaka vhukati ha mutakalo mushumoni, u ḓikumedzela ha tshiimiswa na u dzudza vhukati ha vhatholwa vha tshiimiswa tsha ndindakhombo ngei Johannesburg, (ii) u vhona arali hu na vhushaka vhukati ha zwishanduwaho na vhukale ha tshandukisatshivhumbeo, mbeu, zwigwada zwa mirafho, nyimele ya mbingano na vhuimo ha pfunzo. Kuitele kwa ṱhoḓisiso dzo no itwaho nga vhaṅwe kwa khwaḽithethivi na vhukhethatsumbonanguludzwa kwo shumiswa u kuvhanganya na u ela data kha tsumbonanguludzwa dza 726 dza vhadzheneli vho nangwaho nga nḓila ye zwa itea ngayo. Ho waniwa phimo ya u fhindula ya 22.59%. Mawanwa a sumbedzisa vhushaka ha ndeme vhukati ha vhafhinduli vha mutakalo mushumoni, u dzudza na u ḓikumedzela ha tshiimiswa; na vhukati ha mutakalo mushumoni, u dzudza na vhuimo ha pfunzo. Heyi ndi tsumbo ya uri mutakalo mushumoni na u ḓikumedzela ha tshiimiswa zwi na ṱhuṱhuwedzo kha u dzudza vhatholwa na uri vhatholwa na vha re na vhuimo ha pfunzo vho zwi khwaṱhisedza. A huna vhushaka ha ndeme he ha wanala vhukati ha zwishanduwaho zwa mutakalo mushumoni, u ḓikumedzela ha tshiimiswa na u dzudza, vhukale ha zwishanduwaho zwa nganeavhutshilo, mbeu, nyimele ya mbingano na vhuimo ha mushumo. Mawanwa a ṱhoḓisiso iyi o shela mulenzhe kha ndivho ya tshiimiswa i re hone nga u ṋetshedza ndivho vhalanguli vha zwiko zwa vhashumi na vhashumeli nga ha u ḓikumedzela ho tiwaho na zwiṱirathedzhi zwa u dzudza zwine zwa ḓo ita uri vhatholwa vha ḓikumedzele nga vhone vhaṋe kha, na u dzula tshifhinga tshilapfu kha tshiimiswa. U pfesesa zwi tshi elana na zwiṱirathedzhi zwa u dzudza zwi ḓo thusa vhalanguli vha zwiko zwa vhashumi u dzudzanya u dzhenelela ho teaho u vha na vhatholwa vho ḓikumedzelaho na u vha dzudza.